双礼珠弹云璈而答歌一章
《南岳魏夫人传》所引诗 (Tang)
玉清出九天，神馆飞霞外。霄台焕嵯峨，灵夏秀蔚翳。五云兴翠华，八风扇绿气。仰吟消魔咏，俯研智与慧。万真启晨景，唱期绛房会。挺颖德音子，神映乃拂沛。天岳凌空构，洞台深幽邃。游海悟井隘，履真觉世秽。舞轮宴重空，筌鱼自然废。回我大椿罗，长谢朝生世。